Vermiste mynwerker se liggaam na oppervlak gebring | Maroela Media
“Ons kan nou bevestig die liggaam van mnr. Tanki Samuel Lepitikoe (40) is Vrydag deur mynreddingspersoneel na die oppervlak gebring,” het Johan Theron, woordvoerder van Impala Platinum (Implats), gesê.
Volgens Theron was Lepitikoe oorspronklik van Lesotho en het vier jaar lank as ŉ rotsbooroperateur by die myn in Rustenburg gewerk. “Sy gesin sal steeds berading en ondersteuning van die myn ontvang ná sy tragiese afsterwe, met die hulp van die departement van minerale hulpbronne en die vakbond Amcu.”
Hy het bygevoeg reddingspogings duur voort om Ohemile Moses Maamogwa te vind, wat sedert die voorval Dinsdag vermis word. Maamogwa (55), ŉ rotsbooroperateur, is van Morokweng in Vryburg, Noordwes. Hy het 31 jaar diens by die maatskappy. “Ons dink aan en bid vir almal tydens hierdie moeilike tyd,” het Theron bygevoeg.
Die twee mynwerkers is Dinsdag ná ŉ rotsstorting ondergrond by ŉ skag in Meriting naby Rustenburg vasgekeer. Sewe persone het ongedeerd ontsnap.
Lees alle vorige berigte oor Implats op Maroela Media.
Bethlehem-karwag word vermis
” Sy gesin sal berading otvang “. Die woord ” berading ” word dikwels gebruik wanneer ‘n persoon ‘n onnatuurlike dood gesterf het en tog kom dit nie in een van my woordeboeke voor nie. Ek self sien dit as ” vertroosting “. Iemand wat my kan reghelp ?